1. **ОБЈАШЊЕЊЕ ОЗНАКА У ТАБЕЛАМА:**

| Ознака стандарда | **СТАНДАРДИ** | Сертификација/  акреди-тација | Катего-рија установе | Степен задо-воље-ња | Напомена |
| --- | --- | --- | --- | --- | --- |
| 1 | 2 | 3 | 4 | 5 | 6 |
|  |  |  |  |  |  |

Колона 1: Ова колона садржи нумеричку ознаку стандарда која олакшава позивање на конкретни стандард.

Колона 2: Ова колона садржи исказ главног захтјева и других, с њиме повезаних захтјева. Главни захтјев дат је масним, а повезани захтјеви - обичним словима.

Колона 3: Ова колона упућује да ли се захтјев односи на сертификацију (ознака С) или акредитацију (ознака А).

Колона 4: Ова колона упућује на категорију болнице за коју важи дати захтјев (ознака 1-4 према Правилнику о категоризацији болница).

Колона 5: Ова се колона користи код самооцјењивања и може садржати сљедеће ознаке: Н (није задовољено); Д (дјелимично задовољено); П (потпуно задовољено) и НП (није примјенљиво).

Колона 6: Ова колона може да садржи коментаре који објашњавају неке детаље у вези са задовољењем захтјева.

1. **СТАНДАРДИ:**

| **Ознака стандарда** | **СТАНДАРДИ** | **Сертификација/акредитација** | **Категорија установе** | **Степен задовољења** | **Напомена** |
| --- | --- | --- | --- | --- | --- |
| 1 | 2 | 3 | 4 | 5 | 6 |
| **2.1.1** | **Начелник клинике или одјељења хирургије специјалиста је хирургије с одговарајућим радним искуством.** | С | 1 - 4 |  |  |
| **2.1.2** | **Хирургија има изјаву о мисији, визији и вриједностима која је доступна јавности, а повезана је с изјавом о мисији, визији и вриједностима установе.** | С | 1 - 4 |  |  |
| 2.1.2.1 | Цјелокупно особље запослено у хирургији упознато је с изјавом о мисији, визији и вриједностима. | С | 1 - 4 |  |  |
| **2.1.3** | **Хирургија проводи политике значајне за мисију установе и процјењује степен њихове примјене.** | С | 1 - 4 |  |  |
| **2.1.4** | **Хирургија има ажуран списак стања и обољења која се могу третирати у тој организационој јединици.** | С | 1 - 4 |  |  |
| 2.1.4.1 | За свако стање или обољење у списку назначено је које особље може да третира то стање или обољење. | С | 1 - 4 |  |  |
| 2.1.4.2 | У списку су идентификована стања која се сматрају хитним. | С | 1 - 4 |  |  |
| 2.1.4.3 | За свако идентификовано хитно стање постоји алгоритам збрињавања. | С | 1 - 4 |  |  |
| **2.1.5** | **Хирургија има годишњи и мјесечне планове рада, одобрене од надлежног руководства.** | С | 1 - 4 |  |  |
| 2.1.5.1 | Руководилац хирургије са својим тимом редовно прати реализацију плана рада. | С | 1 - 4 |  |  |
| 2.1.5.2 | Руководство се састаје начелно једном мјесечно, састанци су документовани, а закључци се просљеђују пословодству. | С | 1 - 4 |  |  |
| 2.1.5.3 | Зависно од уочених недостатака, планови се ревидирају. | С | 1 - 4 |  |  |
| **2.1.6** | **Хирургија је дефинисала и документовала своју унутрашњу организацију.** | А | 1 - 4 |  |  |
| 2.1.6.1 | Постоји доказ да су сви запослени на хирургији квалификовани и да имају одговарајуће образовање и радно искуство, сагласно захтјевима радног мјеста. | С | 1 - 4 |  |  |
| 2.1.6.2 | Постоји доказ да сви запослени на хирургији имају дефинисан опис посла и да су упознати с њим. | С | 1 - 4 |  |  |
| 2.1.6.3 | Постоји именовани координатор за квалитет. | А | 1 - 4 |  |  |
| **2.1.7** | **Хирургија има службу дежурства и/или приправности с јасно дефинисаним учесницима и припадајућим обавезама.** | С | 1 - 4 |  |  |
| 2.1.7.1 | Хирургија посједује књигу примопредаје дежурства која садржи коментаре о протеклом дежурству, те евиденцију о евентуалним ванредним ситуацијама, застоју у раду опреме и сл. | С | 1 - 4 |  |  |
| **2.1.8** | **Хирургија примјењује документоване поступке за интерну/екстерну комуникацију, управљање подацима и медицинском документацијом.** | С | 1 - 4 |  |  |
| 2.1.8.1 | Постоји и примјењује се документовани поступак који утврђује начин и трајање чувања снимака и налаза пацијената у складу са законом. | С | 1 - 4 |  |  |
| **2.1.9** | **Хирургија примјењује документовани поступак за развој нових запослених који садржи опис послова, методе процјене знања и вјештина, те план едукације о коришћењу опреме.** | С | 1 - 4 |  |  |
| **2.1.10** | **Особље на хирургији обучено је за третман хитних стања, о чему постоје документовани докази.** | С | 1 - 4 |  |  |
| 2.1.10.1 | Особље, које учествује у третману хитних стања, укључено је у програм обуке и периодичне провјере компетенција. | С | 1 - 4 |  |  |
| **2.1.11** | **Хирургија посједује инфраструктуру која одговара врсти услуга, доброј професионалној пракси и прописаним нормативима.** | С | 1 - 4 |  |  |
| 2.1.11.1 | Хирургија посједује списак све медицинске опреме с локацијом употребе. | С | 1 - 4 |  |  |
| **2.1.****12** | **Хирургија примјењује програм управљања инфраструктуром и безбједношћу који обухвата најмање:** | С | 1 - 4 |  |  |
| 2.1.12.1 | Превентивно и корективно одржавање инфраструктуре, | С | 1 - 4 |  |  |
| 2.1.12.2 | Периодичну провјеру исправности опреме у операционој сали од стране технички компетентних лица, | С | 1 - 4 |  |  |
| 2.1.12.3 | Поступање с опасним материјалима, | С | 1 - 4 |  |  |
| 2.1.12.4 | Заштиту од пожара, | С | 1 - 4 |  |  |
| 2.1.12.5 | Безбједност медицинске опреме, | С | 1 - 4 |  |  |
| 2.1.12.6 | Безбједност инсталација, | С | 1 - 4 |  |  |
| 2.1.12.7 | Уређивање и означавање инфраструктуре ради лаког сналажење у простору, | С | 1 - 4 |  |  |
| 2.1.12.8 | Обезбјеђење да путокази, ознаке смјерова кретања, пожарних путева, санитарних просторија, називи одјељења, ознаке упозорења и друге ознаке буду јасно видљиве. | С | 1 - 4 |  |  |
| **2.1.13** | **За одржавање чистоће постоје планови и документована упутства која описују која се подручја чисте, распоред и поступак чишћења, хемикалије које се користе при чишћењу и особе задужене за сваку активност** | С | 1 - 4 |  |  |
| **2.1.14** | **Радна средина одржава се чистом.** | С | 1 - 4 |  |  |
| 2.1.14.1 | Просторије, ормари и кабинети су чисти. | С | 1 - 4 |  |  |
| 2.1.14.2 | Храна се конзумира само на дефинисаним мјестима. | С | 1 - 4 |  |  |
| 2.1.14.3 | На хирургији постоји комплет за чишћење просуте крви који садржи сву неопходну опрему. | С | 1 - 4 |  |  |
| **2.1.15** | **Хирургија примјењује програм за спречавање болничких инфекција и надзор над њима. Програм обухвата:** | С | 1 - 4 |  |  |
| 2.1.15.1 | Именовање координатора за спречавање болничких инфекција и надзор над њима, | С | 1 - 4 |  |  |
| 2.1.15.2 | Обезбјеђење стерилности, гдје је она прописана, | С | 1 - 4 |  |  |
| 2.1.15.3 | Хигијену простора, | С | 1 - 4 |  |  |
| 2.1.15.4 | Поступке с вешом, | С | 1 - 4 |  |  |
| 2.1.15.5 | Надзор над употребом заштитне опреме, | С | 1 - 4 |  |  |
| 2.1.15.6 | Хигијену руку, | С | 1 - 4 |  |  |
| 2.1.15.7 | Одлагање оштрих предмета. | С | 1 - 4 |  |  |
| **2.1.16** | **Хирургија има план и програм провођења интерних провјера.** | С | 1 - 4 |  |  |
| **2.1.17** | **Хирургија посједује и примјењује документовани поступак интерних провјера који обухвата најмање:** | С | 1 - 4 |  |  |
| 2.1.17.1 | Мјере заштите животне средине, | С | 1 - 4 |  |  |
| 2.1.17.2 | Мјере безбједности и заштите здравља пацијената, особља и посјетилаца, | С | 1 - 4 |  |  |
| 2.1.17.3 | Мјере безбједности и сигурности документације и података. | С | 1 - 4 |  |  |
| **2.1.18** | **Хирургија има документоване механизме за препознавање неусаглашености и проблема у процесима рада.** | С | 1 - 4 |  |  |
| 2.1.18.1 | Хирургија има дефинисан механизам за спровођење мјера корекције, оцјену ефеката, те материјални доказ о проведеним мјерама. | С | 1 - 4 |  |  |
| **2.1.19** | **Хирургија прати и анализира дефини-сане показатеље квалитета и о томе извјештава Агенцију за сертификацију, акредитацију и унапређење квалитета Републике Српске** | С | 1 - 4 |  |  |
| 2.1.19.1 | Подаци о кретању показатеља квалитета користе се у пројектима клиничке ревизије и унапређења клиничке праксе. | С | 1 - 4 |  |  |
| **2.1.20** | **Хирургија примјењује политику и документоване поступке за извјештавање о инцидентима, у складу с политиком здравствене установе.** | С | 1 - 4 |  |  |
| **2.1.21** | **Хирургија примјењује кодекс пословне етике установе.** | С | 1 - 4 |  |  |
| 2.1.21.1 | Све особље упознато је с кодексом пословне етике, а кодекс је доступан запосленима. | С | 1 - 4 |  |  |
| **2.1.22** | **Хирургија примјењује законску регулативу која се тиче права и укључења пацијената у процес лијечења.** | С | 1 - 4 |  |  |
| 2.1.22.1 | У опис посла здравствених радника укључена је њихова улога у информисању пацијената/породица. | С | 1 - 4 |  |  |
| 2.1.22.2 | Здравствени радници информишу пацијента о типу дијагностике и третмана, начину примјене и могућим компликацијама. | С | 1 - 4 |  |  |
| 2.1.22.3 | Пацијент добија потпуну информацију о дијагностичкој, односно хируршкој процедури. | С | 1 - 4 |  |  |
| 2.1.22.4 | Процјењује се разумијевање обављеног информисања од стране пацијента/породице путем посматрања и тражења повратних информација (усмено, демонстрација). | С | 1 - 4 |  |  |
| **2.1.23** | **Хирургија добија писмену сагласност пацијента за фотографисање, нарочито ако се фотографише лице пацијента. Сагласност обухвата пристанак за приказивање и објављивање таквих фотографија.** | С | 1 - 4 |  |  |
| **2.1.24** | **Прије него што се изведе било која хируршка или инвазивна дијагностичка процедура, пацијент (или његов старатељ) даје свој писмени пристанак потписујући формулар који садржи:** | С | 1 - 4 |  | Изузев када је у питању тешка траума, или хитан случај, када љекар, сагласно закону, има право да интервенише и без пристанка пацијента. Формулар треба да одговара захтјевима Закона о здравственој заштити |
| 2.1.24.1 | Јасну идентификацију особе која даје пристанак, нарочито када то ради неко у име пацијента, | С | 1 - 4 |  |  |
| 2.1.24.2 | Опис операције или инвазивне процедуре која ће бити изведена на пацијенту. Опис се даје на језику који пацијент разумије, пожељно на његовом матерњем, | С | 1 - 4 |  |  |
| 2.1.24.3 | Име и презиме доктора који ће извести процедуру, уз његов власторучни потпис, | С | 1 - 4 |  |  |
| 2.1.24.4 | Опис свих познатих ризика за намјеравану оперативну или инвазивну процедуру, | С | 1 - 4 |  |  |
| 2.1.24.5 | Вријеме када је пристанак дат (када је потписан формулар). | С | 1 - 4 |  |  |
| **2.1.25** | **Постоје и примјењују се документоване политике и процедуре за припрему и извођење оперативних захвата:** | С | 1 - 4 |  |  |
| 2.1.25.1 | Постоји документовани поступак о начину уласка у операциони блок и начину понашања у операционом блоку, | С | 1 - 4 |  |  |
| 2.1.25.2 | Постоји документовани поступак који прописује које се усмене и писане преоперативне инструкције дају пацијенту, | С | 1 - 4 |  | На примјер, упутства о уздржавању од хране, узимања лијекова, пратњи до операционе сале и након изласка из ње |
| 2.1.25.3 | Постоји писана процедура за потврду идентитета пацијента након уласка у операциони блок и поновна провјера прије увођења у анестезију. | С | 1 - 4 |  |  |
| **2.1.26** | **Постоји писано упутство за анестезиолога који ће водити анестезију о прегледу налаза о пацијенту и самог пацијента прије операције. Преглед обухвата:** | С | 1 - 4 |  |  |
| 2.1.26.1 | Процјену општег здравственог стања пацијента, | С | 1-4 |  |  |
| 2.1.26.2 | Информације о лијековима које пацијент користи, | С | 1-4 |  |  |
| 2.1.26.3 | Процјену било којег специфичног проблема који би могао утицати на ток анестезије. | С | 1-4 |  | Нпр. алергијске реакције |
| **2.1.27** | **Постоје докази да се спроводи континуирана обука с провјером компетенција, а обухвата најмање:** | С | 1 – 4 |  |  |
| 2.1.27.1 | Коришћење опреме, | С | 1 – 4 |  |  |
| 2.1.27.2 | Коришћење дефибрилатора, | С | 1 – 4 |  |  |
| 2.1.27.3 | Коришћење дијатермије, | С | 1 – 4 |  |  |
| 2.1.27.4 | Спречавање инфекција, | С | 1 – 4 |  |  |
| 2.1.27.5 | Поступак код реанимације анафилактичког шока. | С | 1 – 4 |  |  |
| **2.1.28** | **На хирургији се спроводи централна стерилизација.** | А | 1 - 4 |  |  |
| **2.1.29** | **Хирурзи, анестезиолози, анестетичари и сестре провјеравају расположивост и функционалност све опреме и алата потребних за операцију прије увођења пацијента у анестезију.** | С | 1 - 4 |  |  |
| **2.1.30** | **Постоје политике и процедуре у вези с пребројавањем тампона и инструмената прије и послије операције и о томе се воде записи.** | С | 1 - 4 |  |  |
| **2.1.31** | **У операционој сали сви запослени строго поштују смјернице за спречавање инфекција.** | С | 1 - 4 |  |  |
| **2.1.32** | **Постоји политика у вези с хируршким захватима на пацијентима – носиоцима инфективних болести, која укључује најмање ТБ, HIV, вирусни хепатитис Б и Ц.** | С | 1 - 4 |  |  |
| 2.1.32.1 | Ова политика укључује обезбјеђење заштитне опреме за особље у сали и понашање особља за вријеме интервенције. | С | 1 – 4 |  |  |
| **2.1.33** | **Хирургија посједује и примјењује документоване поступке којима се обезбјеђује сигурност извођења хируршке операције/интервенције, што подразумијева:** | С | 1 - 4 |  |  |
| 2.1.33.1 | Обавезни сусрет пацијента, који има заказан оперативни захват, с хирургом који ће извести оперативни захват и с надлежним анестезиологом, прије извођења оперативног захвата. | С | 1 - 4 |  |  |
| 2.1.33.2 | Преоперативну идентификацију пацијента, преоперативни пристанак пацијента, сагласност анестезиолога, дефинисан хируршки приступ и локализацију хируршке операције/интервенције, | С | 1 - 4 |  |  |
| 2.1.33.3 | Поступке за означавање мјеста операције на пацијенту, уз коришћење стандардизованих симбола. Ознаке наноси хирург који треба да изведе операцију, | А | 1 - 4 |  |  |
| 2.1.33.4 | Примјену чек-листе за безбједну хирургију сагласно препорукама Свјетске здравствене организације, | С | 1 - 4 |  |  |
| 2.1.33.5 | Постојање документованог поступка за превенцију венског тромбоемболизма, | С | 1 - 4 |  |  |
| 2.1.33.6 | Постојање документованог поступка за руковање узорцима ткива послатим на патохистолошку анализу, | С | 1 - 4 |  |  |
| 2.1.33.7 | Постојање документованог поступка за смањење ризика приликом руковања крвљу и крвним продуктима као и тјелесним текућинама, | С | 1 - 4 |  |  |
| 2.1.33.8 | Постојање документованог поступка за случај повреде хирурга или другог особља током операције, | С | 1 - 4 |  |  |
| 2.1.33.9 | Постојање документованог поступка о уклањању отпадног материјала из операционог блока, који је у складу с програмом установе о управљању медицинским отпадом, | С | 1 - 4 |  |  |
| 2.1.33.10 | Постојање одговарајућег фрижидера у операционом блоку за чување крви, | С | 1 - 4 |  |  |
| 2.1.33.11 | Контролу температуре и влажности ваздуха у операционим салама. | А | 1 - 4 |  |  |
| **2.1.34** | **Прикупљају се и оцјењују подаци о искоришћености операционих сала, броју отказаних оперативних захвата и разлозима за отказивање операција.** | А | 1 - 4 |  |  |
| **2.1.35** | **Прикупљају се и оцјењују подаци за провјеру клиничког квалитета (нпр. о броју непланираних поновљених оперативних захвата због постоперативних компликација).** | С | 1 - 4 |  |  |
| **2.1.36** | **Постоји документ који је саставни дио историје болести, а садржи податке о изведеном хируршком захвату, и то:** | С | 1 - 4 |  |  |
| 2.1.36.1 | Тачан хронолошки ток догађаја, | С | 1 - 4 |  |  |
| 2.1.36.2 | Име и потпис оператера (главног хирурга), | С | 1 - 4 |  |  |
| 2.1.36.3 | Дијагноза стања и проведену процедуру, | С | 1 - 4 |  |  |
| 2.1.36.4 | Детаљи о уклоњеним, оштећеним и уметнутим ткивима, | С | 1 - 4 |  |  |
| 2.1.36.5 | Детаљи о коришћеним шавовима, | С | 1 - 4 |  |  |
| 2.1.36.6 | Подаци о трансфузијама, | С | 1 - 4 |  |  |
| 2.1.36.7 | Тачан опис потешкоћа које су се јавиле за вријеме операције и начин на који су ријешене, | С | 1 - 4 |  |  |
| 2.1.36.8 | Тачан датум операције, | С | 1 - 4 |  |  |
| 2.1.36.9 | Врста анестезије и анестезиолошки тим, | С | 1 - 4 |  |  |
| 2.1.36.10 | Детаљан опис свих импланта, укључујући серијски број уграђеног артефицијалног материјала. | С | 1 - 4 |  | Серијски број уграђеног артефицијалног материјала може се саопштити пацијенту |
| **2.1.37** | **Документ који садржи податке о изведеном оперативном захвату не смије бити писан руком и не смију се у њега уносити никакве измјене.** | С | 1-4 |  |  |