1. **ОБЈАШЊЕЊЕ ОЗНАКА У ТАБЕЛАМА:**

| Ознака стандарда | **СТАНДАРДИ** | Сертификација/  акреди-тација | Катего-рија установе | Степен задо-воље-ња | Напомена |
| --- | --- | --- | --- | --- | --- |
| 1 | 2 | 3 | 4 | 5 | 6 |
|  |  |  |  |  |  |

Колона 1: Ова колона садржи нумеричку ознаку стандарда која олакшава позивање на конкретни стандард.

Колона 2: Ова колона садржи исказ главног захтјева и других, с њиме повезаних захтјева. Главни захтјев дат је масним, а повезани захтјеви - обичним словима.

Колона 3: Ова колона упућује да ли се захтјев односи на сертификацију (ознака С) или акредитацију (ознака А)

Колона 4: Ова колона упућује на категорију болнице за коју важи дати захтјев (ознака 1-4 према Правилнику о категоризацији болница).

Колона 5: Ова се колона користи код самооцјењивања и може садржати сљедеће ознаке: Н (није задовољено); Д (дјелимично задовољено); П (потпуно задовољено) и НП (није примјенљиво).

Колона 6: Ова колона може да садржи коментаре који објашњавају неке детаље у вези са задовољењем захтјева.

1. **СТАНДАРДИ:**

| **Ознака стандарда** | **СТАНДАРДИ** | **Сертификација/акредитација** | **Категорија установе** | **Степен задовољења** | **Напомена** |
| --- | --- | --- | --- | --- | --- |
| 1 | 2 | 3 | 4 | 5 | 6 |
| **2.4.1** | **Начелник клинике/одјељења је специјалиста гинекологије и акушерства, с** **одговарајућим радним искуством.** | С | 1 - 4 |  |  |
| **2.4.2** | **Главна сестра гинекологије и акушерства је виша медицинска сестра (или сестра са завршеним факултетом здравствене његе), обучена за област гинекологије и акушерства, с одговарајућим радним искуством.** | С | 2 - 4 |  |  |
| **2.4.3** | **Гинекологија и акушерство има изјаву о мисији, визији и вриједностима која је доступна јавности, а повезана је с изјавом о мисији, визији и вриједностима установе.** | А | 1 - 4 |  |  |
| 2.4.3.1 | Цјелокупно особље запослено на одјељењу упознато је с изјавом о мисији, визији и вриједностима. | А | 1 - 4 |  |  |
| **2.4.4** | **Гинекологија и акушерство проводи политике значајне за мисију установе и процјењује степен њихове примјене.** | С | 1 - 4 |  |  |
| **2.4.5** | **Постоји ажуран списак стања и обољења која се третирају на гинекологији и акушерству.** | С | 1 - 4 |  |  |
| 2.4.5.1 | За свако стање или обољење назначено је које особље може да третира то стање или обољење. | С | 1 - 4 |  |  |
| 2.4.5.2 | У списку су идентификована стања која се сматрају хитним. | С | 1 - 4 |  |  |
| 2.4.5.3 | За свако идентификовано хитно стање постоји алгоритам збрињавања. | С | 1 - 4 |  |  |
| **2.4.6** | **Гинекологија и акушерство има годишњи и мјесечне планове рада, одобрене од надлежног руководства.** | С | 1 - 4 |  |  |
| 2.4.6.1 | Руководилац гинекологије и акушерства са својим тимом редовно прати реализацију плана рада. | С | 1 - 4 |  |  |
| 2.4.6.2 | Руководство се састаје начелно једном мјесечно, састанци су документовани, а закључци се просљеђују пословодству. | С | 1 - 4 |  |  |
| 2.4.6.3 | Зависно од уочених недостатака, планови се ревидирају. | С | 1 - 4 |  |  |
| **2.4.7** | **Гинекологија и акушерство има дефинисану и документовану унутрашњу организацију.** | С | 1 - 4 |  |  |
| 2.4.7.1 | Постоји доказ да су сви запослени на гинекологији и акушерству квалификовани и имају одговарајуће образовање и радно искуство, сагласно захтјевима радног мјеста. | С | 1 - 4 |  |  |
| 2.4.7.2 | Постоји доказ да сви запослени на гинекологији и акушерству имају дефинисан опис посла и да су упознати с њим. | С | 1 - 4 |  |  |
| 2.4.7.3 | Постоји именовани координатор за квалитет. | А | 1 - 4 |  |  |
| **2.4.8** | **Гинекологија и акушерство има службу дежурства и/или приправности с јасно дефинисаним учесницима и припадајућим обавезама.** | С | 1 - 4 |  |  |
| 2.4.8.1 | Гинекологија и акушерствопосједује књигу примопредаје дежурства која садржи коментаре о протеклом дежурству, те евиденцију о евентуалним ванредним ситуацијама, застоју у раду опреме и сл. | С | 1 - 4 |  |  |
| **2.4.9** | **Гинекологија и акушерство примјењује документоване поступке за интерну/екстерну комуникацију, управљање подацима и медицинском документацијом.** | С | 1 - 4 |  |  |
| 2.4.9.1 | Постоји и примјењује се документовани поступак који утврђује начин и трајање чувања снимака и налаза пацијената, у складу с постојећим прописима. | С | 1 - 4 |  |  |
| **2.4.10** | **Гинекологија и акушерство примјењује документоване поступке за развој нових запослених који садрже опис послова, методе процјене знања и вјештина, те план едукације о коришћењу опреме.** | С | 1 - 4 |  |  |
| **2.4.11** | **Особље на гинекологији и акушерству обучено је за третман хитних стања, о чему постоје документовани докази.** | С | 1 - 4 |  |  |
| 2.4.11.1 | Особље, које учествује у третману хитних стања, укључено је у програм обуке и периодичне провјере компетенција. | С | 1 - 4 |  |  |
| **2.4.12** | **Постоје докази да се обавља континуирана обука запослених која укључује провјеру знања и вјештина, најмање за сљедеће:** | С | 1 - 4 |  |  |
| 2.4.12.1 | Процјена новорођенчади (APGAR скор), | С | 1 - 4 |  |  |
| 2.4.12.2 | Интерпретација CTG очитавања (записа), | С | 1 - 4 |  |  |
| 2.4.12.3 | Коришћење лијекова (укључујући синтоцинон), | С | 2 - 4 |  |  |
| 2.4.12.4 | Поступање у случају хитних стања код порођаја, | С | 2 - 4 |  |  |
| 2.4.12.5 | Спречавање интрахоспиталних инфекција, укључујући одбацивање оштрих предмета, плаценте, итд. | С | 1 - 4 |  |  |
| 2.4.12.6 | Централна стерилизација, | С | 1 - 4 |  |  |
| 2.4.12.7 | Обезбјеђивање стерилних услова за извођење царског реза и осталих оперативних захвата, | С | 1 - 4 |  |  |
| 2.4.12.8 | Коришћење опреме, укључујући опрему за реанимацију новорођенчади, | С | 2 - 4 |  |  |
| 2.4.12.9 | Збрињавање пацијенткиња с еклампсијом и пре-еклампсијом, | С | 2 - 4 |  |  |
| 2.4.12.10 | Позиционирање пацијенткиње, | С | 1 - 4 |  |  |
| 2.4.12.11 | Вагинални (гинеколошки, односно акушерски) прегледи, | С | 1 - 4 |  |  |
| 2.4.12.12 | Узимање крви из пупчане врпце. | С | 2 - 4 |  |  |
| **2.4.13** | **Акушерско-гинеколошки техничари које раде на одјељењу за трудноћу и порођаје квалификоване су по основу едукације и радног искуства.** | С | 2 - 4 |  |  |
| **2.4.14** | **Гинекологија и акушерство посједује инфраструктуру која одговара врсти услуга, доброј професионалној пракси и прописаним нормативима.** | С | 1 - 4 |  |  |
| 2.4.14.1 | Постоји списак све медицинске опреме с локацијом употребе. | С | 1 - 4 |  |  |
| **2.4.15** | **Гинекологија и акушерство примјењује програм управљања инфраструктуром и безбједношћу који обухвата најмање:** | С | 1 - 4 |  |  |
| 2.4.15.1. | Превентивно и корективно одржавање инфраструктуре, | С | 1 - 4 |  |  |
| 2.4.15.2. | Поступање с опасним материјалима, | С | 1 - 4 |  |  |
| 2.4.15.3. | Заштиту од пожара, | С | 1 - 4 |  |  |
| 2.4.15.4. | Безбједност медицинске опреме, | С | 1 - 4 |  |  |
| 2.4.15.5. | Безбједност инсталација, | С | 1 - 4 |  |  |
| 2.4.15.6. | Уређивање и означавање инфраструктуре ради лаког сналажења у простору, | С | 1 - 4 |  |  |
| 2.4.15.7. | Обезбјеђење да путокази, ознаке смјерова кретања, пожарних путева, санитарних просторија, називи одјељења, ознаке упозорења и друге ознаке буду јасно видљиве. | С | 1 - 4 |  |  |
| **2.4.16** | **За одржавање чистоће постоје планови и документована упутства која описују која се подручја чисте, распоред и поступак чишћења, хемикалије које се користе при чишћењу и особе задужене за сваку активност** | С | 1 - 4 |  |  |
| **2.4.17** | **Радна средина одржава се чистом.** | С | 1 - 4 |  |  |
| 2.4.17.1 | Просторије, ормани и кабинети су чисти. | С | 1 - 4 |  |  |
| 2.4.17.2 | Храна се конзумира само на дефинисаним мјестима. | С | 1 - 4 |  |  |
| 2.4.17.3 | На располагању је комплет за чишћење просуте крви који садржи сву неопходну опрему. | С | 1 - 4 |  |  |
| **2.4.18** | **Гинекологија и акушерство примјењује програм за спречавање болничких инфекција и надзор над њима. Програм обухвата:** | С | 1 - 4 |  |  |
| 2.4.18.1 | Именовање координатора за спречавање болничких инфекција и надзор над њима, | С | 1 - 4 |  |  |
| 2.4.18.2 | Обезбјеђење стерилности, гдје је она прописана, | С | 1 - 4 |  |  |
| 2.4.18.3 | Хигијену простора, | С | 1 - 4 |  |  |
| 2.4.18.4 | Поступке с вешом, | С | 1 - 4 |  |  |
| 2.4.18.5 | Надзор над употребом заштитне опреме, | С | 1 - 4 |  |  |
| 2.4.18.6 | Хигијену руку. | С | 1 - 4 |  |  |
| **2.4.19** | **Гинекологија и акушерство примјењује кодекс пословне етике установе.** | С | 1 - 4 |  |  |
| 2.4.19.1 | Све особље упознато је с кодексом пословне етике, а кодекс је доступан запосленима. | С | 1 - 4 |  |  |
| **2.4.20** | **Гинекологија и акушерство има план и програм провођења интерних провјера.** | С | 1 - 4 |  |  |
| **2.4.21** | **Гинекологија и акушерство посједује и примјењује документовани поступак интерних провјера који обухвата најмање:** | С | 1 - 4 |  |  |
| 2.4.21.1 | Мјере заштите животне средине, | С | 1 - 4 |  |  |
| 2.4.21.2 | Мјере безбједности и заштите здравља пацијената, особља и посјетилаца, | С | 1 - 4 |  |  |
| 2.4.21.3 | Мјере безбједности и сигурности документације и података. | С | 1 - 4 |  |  |
| **2.4.22** | **Гинекологија и акушерство има документоване механизме за препознавање неусаглашености и проблема у процесима рада.** | С | 1 - 4 |  |  |
| 2.4.22.1 | Постоји механизам за спровођење корективних мјера, оцјену ефеката, те материјални доказ о проведеним мјерама. | С | 1 - 4 |  |  |
| **2.4.23** | **Гинекологија и акушерство прати и анализира дефинисане показатеље квалитета и о томе извјештава Агенцију за сертификацију, акредитацију и унапређење квалитета Републике Српске.** | С | 1 - 4 |  |  |
| 2.4.23.1 | Подаци о кретању показатеља квалитета користе се у пројектима клиничке ревизије и унапређења клиничке праксе. | С | 1 - 4 |  |  |
| **2.4.24** | **Гинекологија и акушерство примјењује политику и документоване поступке за извјештавање о инцидентима у складу с политиком здравствене установе, за најмање сљедеће ситуације:** | С | 1 - 4 |  |  |
| 2.4.24.1 | Неочекивана смрт пацијенткиње, | С | 1 - 4 |  |  |
| 2.4.24.2 | Самоубиство пацијенткиње, | С | 1 - 4 |  |  |
| 2.4.24.3 | Крађа новорођенчета или предаја новорођенчета погрешним родитељима, | С | 2 - 4 |  |  |
| 2.4.24.4 | Нежељене реакције на примјену трансфузије крви и крвних продуката, | С | 1 - 4 |  |  |
| 2.4.24.5 | Хируршка интервенција на погрешном пацијенту или на погрешном дијелу тијела, | С | 1 - 4 |  |  |
| 2.4.24.6 | Нанесена повреда уз губитак екстремитета или функције одређеног органа или дијела тијела. | С | 1 - 4 |  |  |
| **2.4.25** | **За третман стања и обољења која се третирају на гинекологији и акушерству постоје и примјењују се документоване политике и/или поступци, а најмање за сљедеће:** | С | 1 - 4 |  |  |
| 2.4.25.1 | Извођење амниотомије, | С | 2 - 4 |  |  |
| 2.4.25.2 | Вагинални прегледи и испитивања, | С | 1 - 4 |  |  |
| 2.4.25.3 | Позивање педијатра ради консултација у вези с трудноћом и порођајем, | С | 1 - 4 |  |  |
| 2.4.25.4 | Пре-еклампсија и сумња на пре-еклампсију, | С | 2 - 4 |  |  |
| 2.4.25.5 | Еклампсија и сумња на еклампсију, | С | 2 - 4 |  |  |
| 2.4.25.6 | Медицинска помоћ код порођаја, коришћење медицинских инструмената, извођење вакуум-екстракције и форцепса, | С | 2 - 4 |  |  |
| 2.4.25.7 | Вишеструки порођај, | С | 2 - 4 |  |  |
| 2.4.25.8 | Абнормална (патолошка) стања, | С | 1 - 4 |  |  |
| 2.4.25.9 | Праћење и спречавање инфекција, | С | 1 - 4 |  |  |
| 2.4.25.10 | Хеморагија послије порода *(post partum),* | С | 2 - 4 |  |  |
| 2.4.25.11 | Коришћење лијека синтоцинон (окситоцин), | С | 2 - 4 |  |  |
| 2.4.25.12 | Царски рез и поновљени царски рез, | С | 3 - 4 |  |  |
| 2.4.25.13 | Хитна хистеректомија, | С | 3 - 4 |  |  |
| 2.4.25.14 | Коришћење средстава и лијекова за смирење (седатива), | С | 1 - 4 |  |  |
| 2.4.25.15 | Спинална и епидурална анестезија, | С | 2 - 4 |  |  |
| 2.4.25.16 | Коришћење кардиотокографије (CTG), | С | 1 - 4 |  |  |
| 2.4.25.17 | Извођење епизиотомије. | С | 2 - 4 |  |  |
| **2.4.26** | **За третман најчешћих, најризичнијих, најскупљих обољења или оних где постоји велика варијација између појединих љекара у приступу лијечењу, припремају се и примјењују планови лијечења.** | С | 1 - 4 |  |  |
| **2.4.27** | **Гинекологија и акушерство примјењује документоване поступке за пријем и отпуст пацијенткиња.** | С | 1 - 4 |  |  |
| **2.4.28** | **Акушерско-гинеколошки техничари рјешавају случајеве без компликација, а подршка љекара је одмах расположива.** | А | 1 - 4 |  |  |
| **2.4.29** | **Подршка педијатра током порођаја је брзо доступна, а у случају царског реза педијатар мора бити физички присутан у операционој сали.** | С | 2 - 4 |  |  |
| **2.4.30** | **Прихватање новорођенчета обавља квалификована и компетентна сестра или акушерско-гинеколошки техничар, оспособљен да обави најмање сљедеће:** | С | 2 - 4 |  |  |
| 2.4.30.1 | Адекватно збрињавање и тоалету пупчаника новорођенчета, | С | 2 - 4 |  |  |
| 2.4.30.2 | Сукцију новорођенчета (аспирирање садржаја у дисајним путевима), | С | 2- 4 |  |  |
| 2.4.30.3 | Постављање идентификационе траке/наруквице с бројем историје болести. | С | 2 - 4 |  |  |
| **2.4.31** | **Постоје документовани водичи о прехрани новорођенчета.** | С | 2 - 4 |  |  |